b'\n_START_ARTICLE_\nHoussine Kharja\n_START_SECTION_\nUra\n_START_PARAGRAPH_\nKharja vietti vuoden Paris Saint-Germainin ja Sportingin kakkosjoukkueessa ennen kuin siirty Italiaan aloittaakseen ammattilaisuransa Ternanan joukkueessa. H\xc3\xa4n vietti joukkueessa viisikautta ja k\xc3\xa4vi hetkellisesti lainalla AS Romassa, jossa Kharja pelasi 12 ottelua tehden niist\xc3\xa4 yhden maalin. Lainan p\xc3\xa4\xc3\xa4tytty\xc3\xa4 h\xc3\xa4n palasi takaisin Ternaanaan, joka putosi Serie C1. Samalla Kharjan sopimusneuvotteluissa ilmeni ep\xc3\xa4selvyyksi\xc3\xa4, jonka my\xc3\xb6t\xc3\xa4 selvittely vietiin aina FIFA:n oikeusistuntoon, jossa oikeus p\xc3\xa4\xc3\xa4tti Kharjan olevan vapaa pelaaja. T\xc3\xa4m\xc3\xa4n my\xc3\xb6t\xc3\xa4 h\xc3\xa4n siirtyi 27. maaliskuuta 2007 kolmen vuoden sopimuksella Serie B:ssa pelanneen Piacenzan riveihin. Kharja lainattiin kesken kauden Sienaan, joka lopulta teki seuraavalle kaudelle vakituisen sopimuksen._NEWLINE_Kes\xc3\xa4kuussa 2009 Genoa ilmoitti k\xc3\xa4yv\xc3\xa4ns\xc3\xa4 neuvotteluja Kharjan kanssa ja lopulta 2. hein\xc3\xa4kuuta 2009 joukkue allekirjoitti sopimuksen keskikentt\xc3\xa4pelaajan kanssa._NEWLINE_29. tammikuuta 2011 Inter ilmoitti tehneens\xc3\xa4 puolen vuoden lainasopimuksen Kharjan kanssa. Kharja pelasi Interiss\xc3\xa4 15 ottelua ja onnistui kerran maalinteossa. Sopimuksen p\xc3\xa4\xc3\xa4tytty\xc3\xa4 Inter ei p\xc3\xa4\xc3\xa4tt\xc3\xa4nyt tehd\xc3\xa4 jatkosopimusta Kharjan kanssa._NEWLINE_18. elokuuta 2011 Kharja siirtyi Genoasta Fiorentinaan kahden vuoden sopimuksella._NEWLINE_29. kes\xc3\xa4kuuta 2012 Kharja allekirjoitti kahden vuoden sopimuksen qatarilaisen  Al-Arabin kanssa.\n_START_SECTION_\nMaajoukkueura\n_START_PARAGRAPH_\nMaajoukkuetasolla Kharja on edustanut Marokkoa. H\xc3\xa4n pelasi ensimm\xc3\xa4isen maaottelunsa 20. kes\xc3\xa4kuuta 2003 Gabonia vastaan. Ensimm\xc3\xa4isen maalinsa h\xc3\xa4n puolestaan teki 4. kes\xc3\xa4kuuta 2005 Malawia vastaan._NEWLINE_Kharja on edustanut Marokkoa my\xc3\xb6s arvokisoissa. H\xc3\xa4n pelasi ensimm\xc3\xa4iset Afrikan-mestaruuskilpailut vuonna 2004, jolloin Marokko saavutti hopeaa, h\xc3\xa4vitty\xc3\xa4\xc3\xa4n loppuottelussa Tunisialle. Kharja oli mukana my\xc3\xb6s vuosien 2006 ja 2008 Afrikan-mestaruuskilpailuissa, mutta ilman menestyst\xc3\xa4, kun Marokko j\xc3\xa4i alkulohkoon. My\xc3\xb6s vuoden 2012 Afrikan-mestaruuskisoissa Marokon kohtalo oli j\xc3\xa4\xc3\xa4d\xc3\xa4 alkulohkoon. Kharja kuitenkin onnistui tekem\xc3\xa4\xc3\xa4n turnauksessa kolme maalia ollen maansa ja kisojen paras maalintekij\xc3\xa4.'